ตลาดหุ้นเอเชียสดใส แนะจับตาประชุมเฟด-เจรจาการค้าสหรัฐ-จีน
ตลาดหุ้นเอเชียสดใส แนะจับตาประชุมเฟด-เจรจาการค้าสหรัฐ-จีน
ตลาดหุ้นเอเชียสดใส แนะจับตาประชุมเฟด-เจรจาการค้าสหรัฐ-จีน
11 ธ.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขณะที่นักลงทุนจับตาผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ หรือในช่วงเช้าวันพรุ่งนี้ตามเวลาไทย เพื่อจับสัญญาณเกี่ยวกับแนวโน้มอัตราดอกเบี้ย
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 23,421.14 จุด เพิ่มขึ้น 10.95 จุด, +0.05% ดัชนี SSE Composite ตลาดหุ้นจีนเปิดวันนี้ที่ 2,922.60 จุด เพิ่มขึ้น 5.28 จุด, +0.18% ดัชนี HSI ตลาดหุ้นฮ่องกงเปิดวันนี้ที่ 26,410.09 จุด ลดลง 26.53 จุด, -0.10% ดัชนี TAIEX ตลาดหุ้นไต้หวันเปิดวันนี้ที่ 11,635.07 จุด เพิ่มขึ้น 7.23 จุด, +0.06% ดัชนี KOSPI ตลาดหุ้นเกาหลีใต้เปิดวันนี้ที่ 2,098.28 จุด เพิ่มขึ้น 0.28 จุด, +0.01% ดัชนี FTSE STI ตลาดหุ้นสิงคโปร์เปิดวันนี้ที่ 3,160.20 จุด ลดลง 2.69 จุด, -0.09% ดัชนี FBMKLCI ตลาดหุ้นมาเลเซียเปิดวันนี้ที่ 1,558.76 จุด ลดลง 3.03 จุด, -0.19% ดัชนี PSE Composite ตลาดหุ้นฟิลิปปินส์เปิดวันนี้ที่ 7,752.23 จุด เพิ่มขึ้น 16.05 จุด, +0.21%
ทั้งนี้นักลงทุนจับตาผลการประชุมนโยบายการเงินของเฟดในวันนี้ตามเวลาสหรัฐ หรือในช่วงเช้าตรู่วันพรุ่งนี้ตามเวลาไทย ขณะที่นักวิเคราะห์คาดว่า เฟดจะคงอัตราดอกเบี้ยในการประชุมครั้งนี้ หลังจากปรับลดอัตราดอกเบี้ยติดต่อกัน 3 ครั้งในปีนี้
นอกจากนี้ นักลงทุนรอดูความชัดเจนว่าสหรัฐจะเรียกเก็บภาษีสินค้านำเข้าจากจีนเพิ่มเติมในวันที่ 15 ธ.ค.นี้หรือไม่ หลังจากหนังสือพิมพ์วอลล์สตรีท เจอร์นัล รายงานว่า สหรัฐจะชะลอการเรียกเก็บภาษีสินค้านำเข้าจากจีนเพิ่มเติมในวันที่ 15 ธ.ค. แต่นายแลร์รี่ คุดโลว์ หัวหน้าที่ปรึกษาฝ่ายเศรษฐกิจประจำทำเนียบขาว ได้ออกมายืนยันว่า สหรัฐยังคงพร้อมที่จะเรียกเก็บภาษีเพิ่มเติมจากจีนในวันที่ 15 ธ.ค.นี้ตามกำหนด